CELEX: 32020Y0429(01)
Language: lt
Date: 1584662400000
Title: Europos sisteminės rizikos valdybos sprendimas 2020 m. kovo 20 d. kuriuo iš dalies keičiamas Sprendimas ESRB/2011/1, kuriuo patvirtinamos Europos sisteminės rizikos valdybos darbo tvarkos taisyklės (ESRV/2020/3) 2020/C 140/04

29.4.2020   
               
               
                  LT
               
               
                  Europos Sąjungos oficialusis leidinys
               
               
                  C 140/5
               
            
         EUROPOS SISTEMINĖS RIZIKOS VALDYBOS SPRENDIMAS
         2020 m. kovo 20 d.
         kuriuo iš dalies keičiamas Sprendimas ESRB/2011/1, kuriuo patvirtinamos Europos sisteminės rizikos valdybos darbo tvarkos taisyklės (ESRV/2020/3)
         (2020/C 140/04)
         EUROPOS SISTEMINĖS RIZIKOS VALDYBOS BENDROJI VALDYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (1), ypač į jo 6 straipsnio 4 dalį,
         atsižvelgdama į 2010 m. lapkričio 17 d. Tarybos reglamentą (ES) Nr. 1096/2010, kuriuo Europos Centriniam Bankui pavedami konkretūs uždaviniai, susiję su Europos sisteminės rizikos valdybos veikla (2),
         kadangi:
         
                     (1)
                  
                  
                     2019 m. gruodžio 18 d. buvo priimtas Europos Parlamento ir Tarybos reglamentas (ES) 2019/2176 (3), kuriuo buvo iš dalies pakeistas Reglamentas (ES) Nr. 1092/2010. Tam tikrus dalinius pakeitimus, atliktus Reglamentu (ES) 2019/2176, reikėtų atspindėti Europos sisteminės rizikos valdybos (ESRV) darbo tvarkos taisyklėse, iš dalies pakeičiant nuostatas, susijusias su naryste ESRV bendrojoje valdyboje (toliau – Bendroji valdyba) ir atitinkamai pakeičiant nuostatas dėl Valdymo komiteto, ESRV patariamojo techninio komiteto (toliau – Patariamasis techninis komitetas), ESRV pirmininko ir pirmininko pavaduotojo;
                  
               
                     (2)
                  
                  
                     Patariamojo techninio komiteto pirmininko pavaduotojas iki šiol buvo parenkamas iš Patariamojo techninio komiteto narių. Siekiant daugiau lankstumo atrenkant pirmininko pavaduotoją, jis turėtų būti parenkamas iš Patariamojo techninio komiteto narių ir aukšto lygio pareigūną iš institucijų, kurioms atstovaujama Bendrojoje valdyboje;
                  
               
                     (3)
                  
                  
                     todėl reikia atitinkamai iš dalies pakeisti Europos sisteminės rizikos valdybos sprendimą ESRV 2011/1 (4), kuriuo nustatomos Europos sisteminės rizikos valdybos darbo tvarkos taisyklės,
                  
               PRIĖMĖ ŠĮ SPRENDIMĄ:
         
            1 straipsnis
            Daliniai pakeitimai
            Sprendimas ECB/2011/1 iš dalies keičiamas taip:
            
                        1.
                     
                     
                        3 straipsnis pakeičiamas taip:
                        
                           „3 straipsnis
                           
                           Narystė
                           
                              1.   Tais atvejais, kai valstybė narė, kurioje nacionalinis centrinis bankas nėra paskirtoji institucija pagal Europos Parlamento ir Tarybos direktyvą 2013/36/ES (*1) arba Europos Parlamento ir Tarybos reglamentą (ES) Nr. 575/2013 (*2), paskyrė paskirtosios institucijos aukšto lygio atstovą balsavimo teisę turinčiu Bendrosios valdybos nariu pagal Reglamento (ES) Nr. 1092/2010 6 straipsnio 1 dalies b punktą, ta paskirtoji institucija praneša ESRV sekretoriatui to aukšto lygio atstovo vardą ir pavardę.
                           
                           
                              2.   Europos Komisija praneša ESRV sekretoriatui jos atstovo vardą ir pavardę Reglamento (ES) Nr. 1092/2010 6 straipsnio 1 dalies c punkto tikslais.
                           
                           
                              3.   Nacionalinės priežiūros institucijos, nacionalinės institucijos, kurioms pavesta vykdyti makroprudencinę politiką, arba nacionaliniai centriniai bankai, kaip taikytina pagal Reglamento (ES) Nr. 1092/2010 6 straipsnio 2 dalies a punktą, praneša ESRV sekretoriatui savo atitinkamų aukšto lygio atstovų arba, kai taikytina pagal Reglamento (ES) Nr. 1092/2010 6 straipsnio 3 dalį, bendro atstovo, kuris buvo paskirtas balsavimo teisės neturinčiu Bendrosios valdybos nariu, vardus ir pavardes.
                           
                           
                              4.   ESRV sekretoriatas sudaro, atnaujina ir skelbia balsavimo teisę turinčių ir balsavimo teisės neturinčių Bendrosios valdybos narių sąrašą. Sąraše nurodomi individualūs nariai, taip pat institucijos, nacionaliniai centriniai bankai ar kitos institucijos ir komitetai, kuriems šie nariai atstovauja. Apie bet kokį šio sąrašo pasikeitimą nedelsiant pranešama ESRV sekretoriatui.“;
                           
                        
                     
                  
                        2.
                     
                     
                        4 straipsnio 2 dalis pakeičiama taip:
                        
                           „2.   Be balsavimo teisę turinčių narių, ECB priežiūros valdybos pirmininko, Bendros pertvarkymo valdybos pirmininko ir Ekonomikos ir finansų komiteto pirmininko, prie pagrindinio stalo gali sėdėti tik po vieną kiekvienos valstybės narės aukšto lygio atstovą iš nacionalinės priežiūros institucijos, iš nacionalinės institucijos, kuriai pavesta įgyvendinti makroprudencinę politiką, arba iš nacionalinio centrinio banko, kaip nurodyta Reglamento (ES) Nr. 1092/2010 6 straipsnio 2 dalies a punkte, diskutuojant dėl klausimų, kuriems jie buvo paskirti kaip aukšto lygio nacionaliniai atstovai; kiti aukšto lygio nacionaliniai atstovai dalyvauja kaip stebėtojai. Jei nėra bendro atstovo, kaip nurodyta Reglamento (ES) Nr. 1092/2010 6 straipsnio 3 dalyje, atitinkami nacionalinių priežiūros institucijų aukšto lygio atstovai susisiekia tarpusavyje ir likus ne mažiau kaip penkioms kalendorinėms dienoms iki Bendrosios valdybos posėdžio praneša ESRV sekretoriatui, kuriuos Bendrosios valdybos posėdžio darbotvarkės klausimus svarstant jie dalyvaus. Jeigu nesusitariama, kaip įgyvendinti Reglamento (ES) Nr. 1092/2010 6 straipsnio 3 dalyje numatytą rotacijos taisyklę, balsavimo teisę turintis Bendrosios valdybos nacionalinis narys prieš kiekvieną posėdį nusprendžia, kuris nacionalinis aukšto lygio atstovas turėtų sėdėti prie pagrindinio stalo svarstant atitinkamus klausimus, ir apie tai praneša atstovams.“;
                        
                     
                  
                        3.
                     
                     
                        5 straipsnis iš dalies keičiamas taip:
                        
                                    a)
                                 
                                 
                                    1 dalis pakeičiama taip:
                                    
                                                „1.
                                             
                                             
                                                ESRV pirmininkas sudaro preliminarią Bendrosios valdybos eilinio posėdžio darbotvarkę ir kartu su susijusiais dokumentais teikia ją Valdymo komitetui susipažinti likus ne mažiau kaip aštuonioms kalendorinėms dienoms iki Valdymo komiteto posėdžio. Po to, likus ne mažiau kaip dešimt kalendorinių dienų iki Bendrosios valdybos posėdžio, pirmininkas pateikia išankstinę darbotvarkę kartu su susijusiais dokumentais Bendrosios valdybos nariams. Planuojant darbą ir rengiant Bendrosios valdybos posėdžių darbotvarkes, atsižvelgiama į šiuos reikalavimus:
                                                
                                                            a)
                                                         
                                                         
                                                            trečiųjų šalių atitinkamų institucijų aukšto lygio atstovai pagal 4 straipsnio 6 dalį dalyvauti turėtų, remiantis Reglamento (ES) Nr. 1092/2010 9 straipsnio 5 dalimi, tik kai svarstomi Sąjungai svarbūs klausimai, išskyrus atvejus, kai svarstoma atskirų finansų įstaigų arba valstybių narių padėtis;
                                                         
                                                      
                                                            b)
                                                         
                                                         
                                                            pagal 4 straipsnio 7 dalį dalyvaujančių narių gali būti prašoma nedalyvauti Bendrosios valdybos posėdžiuose, arba tokių posėdžių dalyse, susijusiose su konkrečiais darbotvarkės klausimais, kai svarstoma atskirų Sąjungos finansų įstaigų arba valstybių narių padėtis.“;
                                                         
                                                      
                                          
                              
                                    b)
                                 
                                 
                                    2a dalis pakeičiama taip:
                                    
                                                „2a.
                                             
                                             
                                                Gavęs išankstinę darbotvarkę, kiekvienas narys gali per tris ECB darbo dienas pateikti prašymą ESRV sekretoriatui, kad darbotvarkės klausimas būtų svarstomas nedalyvaujant trečiųjų šalių institucijų atstovams arba nariams, kurie dalyvauja pagal 4 straipsnio 7 dalį, jeigu narys mano, kad a ir (arba) b punktuose, kaip taikytina, įtvirtintų reikalavimų nesilaikoma. Prašymą pateikusio atstovo tapatybė neatskleidžiama.“;
                                             
                                          
                              
                                    c)
                                 
                                 
                                    4 dalis pakeičiama taip:
                                    
                                                „4.
                                             
                                             
                                                Ne vėliau kaip praėjus dviem savaitėms po posėdžio arba, jei tai neįmanoma, prieš kitą posėdį, ESRV pirmininkas pateikia protokolo projektą Bendrosios valdybos nariams, kad šie rašytinės procedūros būdu pateiktų jam pastabas ir jį patvirtintų. Kai protokolas patvirtinamas, jį pasirašo ESRV sekretoriato vadovas. Trečiųjų šalių atitinkamų institucijų atstovai arba nariai, kurie dalyvauja pagal 4 straipsnio 7 dalį, gali gauti ir (arba) pateikti pastabas dėl protokolo projekto, susijusio su tais darbotvarkės klausimais, kuriuos svarstant jie dalyvavo.“;
                                             
                                          
                              
                                    d)
                                 
                                 
                                    5 dalis pakeičiama taip:
                                    
                                                „5.
                                             
                                             
                                                Bendrosios valdybos posėdžiai yra konfidencialūs. Bendroji valdyba gali nuspręsti viešai paskelbti savo svarstymų ataskaitą laikydamasi taikytinų konfidencialumo reikalavimų ir tokiu būdu, kad nebūtų galima nustatyti atskirų bendrosios valdybos narių ar atskirų įstaigų, nacionalinių centrinių bankų, institucijų ar komitetų. Bendroji valdyba taip pat gali nuspręsti po posėdžių rengti spaudos konferencijas.“;
                                             
                                          
                              
                  
                        4.
                     
                     
                        6 straipsnio 2 dalis pakeičiama taip:
                        
                           „2.   Vadovaujantis Reglamento (ES) Nr. 1092/2010 10 straipsnio 4 dalimi, kad Bendroji valdyba galėtų balsuoti, reikalingas dviejų trečdalių balsavimo teisę turinčių narių kvorumas. Jeigu kvorumo nėra, ESRV pirmininkas gali sušaukti neeilinį posėdį, kuriame sprendimai gali būti priimami esant vieno trečdalio balsų kvorumui ir šiuo atveju taikomos 2 straipsnio 2 dalies nuostatos.“;
                        
                     
                  
                        5.
                     
                     
                        7 straipsnis iš dalies keičiamas taip:
                        
                                    a)
                                 
                                 
                                    a punktas pakeičiamas taip:
                                    
                                                „a)
                                             
                                             
                                                rinkėjai yra balsavimo teisę turintys Bendrosios tarybos nacionaliniai nariai ad personam;“;
                                             
                                          
                              
                                    b)
                                 
                                 
                                    b punktas pakeičiamas taip:
                                    
                                                „b)
                                             
                                             
                                                ESRV pirmininkas pakviečia balsavimo teisę turinčius Bendrosios tarybos nacionalinius narius į rinkiminį posėdį, pranešdamas apie jį ne vėliau kaip prieš 15 kalendorinių dienų. Pirmininkas taip pat pakviečia tinkamus kandidatus pareikšti interesą. ESRV sekretoriato vadovas veikia kaip rinkėjų sekretorius.“;
                                             
                                          
                              
                  
                        6.
                     
                     
                        8 straipsnis pakeičiamas taip:
                        
                           „8
                              straipsnis
                           
                           Narystė
                           
                              1.   Balsavimo teisę turintys Bendrosios valdybos nacionaliniai nariai yra tinkami kandidatai renkant keturis Valdymo komiteto nacionalinius narius, nurodytus Reglamento (ES) Nr. 1092/2010 11 straipsnio 1 dalies c punkte.
                           
                           
                              2.   Atsižvelgdami į dalyvaujančių valstybių narių ir nedalyvaujančių valstybių narių skaičių rinkimų metu, rinkėjai, kurie yra balsavimo teisę turintys Bendrosios valdybos nacionaliniai nariai, atitinkamai nustato Valdymo komiteto narių iš dalyvaujančių valstybių narių ir iš valstybių narių, kurios nėra dalyvaujančios valstybės narės, kaip nurodyta Reglamento (ES) Nr. 1092/2010 11 straipsnio 1 dalies c punkte, skaičių. Šiuo tikslu rinkėjai suapvalina skaičių iki artimiausio didesnio ar mažesnio sveiko skaičiaus.
                           
                           
                              3.   Atsižvelgdamas į minėtą rinkėjų sprendimą, ne vėliau kaip likus 15 kalendorinių dienų iki rinkimų ESRV pirmininkas pakviečia tinkamus kandidatus pareikšti interesą. ESRV pirmininkas pateikia rinkėjams kandidatų sąrašą, sudarytą remiantis iki rinkiminio posėdžio pradžios gautais pareiškimais apie interesą.
                           
                           
                              4.   Pirmininkas surengia vieną ar daugiau slaptų balsavimų, per kuriuos daugiausia balsų gavę tinkami kandidatai išrenkami vadovaujantis 2 dalyje reikalaujamu santykiu. Balsams pasiskirsčius po lygiai, balsavimai rengiami vienas po kito. Balsuodami rinkėjai turėtų siekti užtikrinti, kad valstybėms narėms būtų atstovaujama proporcingai.
                           
                           
                              5.   Kiekvienas iš keturių Reglamento (ES) Nr. 1092/2010 11 straipsnio 1 dalies c punkte nurodytų nacionalinių narių išrenkamas paprasta posėdyje dalyvaujančių rinkėjų balsų dauguma.“;
                           
                        
                     
                  
                        7.
                     
                     
                        9 straipsnis iš dalies keičiamas taip:
                        
                                    a)
                                 
                                 
                                    2 dalis pakeičiama taip:
                                    
                                                „2.
                                             
                                             
                                                Valdymo komitetas jo pirmininko ir ESRV pirmininko pavaduotojo bendru siūlymu nusprendžia dėl savo posėdžių datų. Eiliniai posėdžiai paprastai vyksta per keturių savaičių laikotarpį prieš Bendrosios valdybos posėdį.“;
                                             
                                          
                              
                                    b)
                                 
                                 
                                    4 dalis pakeičiama taip:
                                    
                                                „4.
                                             
                                             
                                                Prireikus ir su sąlyga, kad bus laikomasi konfidencialumo reikalavimų, Valdymo komiteto pirmininkas ir pirmasis ESRV pirmininkas, kiekvieno iš jų iniciatyva ar kitiems Valdymo komiteto nariams pasiūlius, gali pakviesti kitus asmenis dalyvauti komiteto posėdžiuose.“;
                                             
                                          
                              
                                    c)
                                 
                                 
                                    5 dalis pakeičiama taip:
                                    
                                                „5.
                                             
                                             
                                                Posėdyje negalintis dalyvauti Valdymo komiteto narys gali raštu paskirti pakaitinį asmenį. Patariamojo mokslinio komiteto pirmininką paprastai pakeičia vienas iš dviejų Patariamojo mokslinio komiteto pirmininko pavaduotojų. Patariamojo techninio komiteto pirmininko pavaduotojas yra Patariamojo techninio komiteto pirmininko pakaitinis asmuo. ESRV sekretoriato vadovui apie šiuos pokyčius pranešama raštu, iki Valdymo komiteto posėdžio likus pakankamai laiko.“;
                                             
                                          
                              
                  
                        8.
                     
                     
                        10 straipsnis iš dalies keičiamas taip:
                        
                                    a)
                                 
                                 
                                    1 dalis pakeičiama taip:
                                    
                                                „1.
                                             
                                             
                                                Kiekvieno Valdymo komiteto posėdžio darbotvarkę bendrai pasiūlo ESRV pirmininkas ir pirmasis pirmininko pavaduotojas, o posėdžio pradžioje ją patvirtina Valdymo komitetas. ESRV pirmininkas ir pirmasis pirmininko pavaduotojas bendrai sudaro išankstinę darbotvarkę ir paprastai siunčia ją kartu su susijusiais dokumentais Valdymo komiteto nariams likus ne mažiau kaip 10 kalendorinių dienų iki posėdžio. Visi Valdymo komiteto nariai gali ESRV pirmininkui ir pirmajam pirmininko pavaduotojui siūlyti klausimus ir dokumentus, kuriuos turėtų svarstyti Valdymo komitetas.“;
                                             
                                          
                              
                                    b)
                                 
                                 
                                    2 dalis pakeičiama taip:
                                    
                                                „2.
                                             
                                             
                                                Valdymo komitetas iš anksto išnagrinėja Bendrosios valdybos posėdžio preliminarios darbotvarkės klausimus ir susijusius dokumentus. Valdymo komitetas užtikrina, kad būtų parengta medžiaga Bendrajai valdybai ir, prireikus, pasiūlo pasirinkimo variantus arba sprendimus. Planuojant Bendrosios valdybos darbą ir rengiant posėdžių darbotvarkes, laikomasi 5 straipsnio 1 dalies a punkte ir b punkte, kaip taikytina, nurodytų reikalavimų. Valdymo komitetas nuolat teikia ataskaitas Bendrajai valdybai apie ESRV veiklos raidą.“;
                                             
                                          
                              
                  
                        9.
                     
                     
                        13 straipsnis iš dalies keičiamas taip:
                        
                                    a)
                                 
                                 
                                    2a dalis pakeičiama taip:
                                    
                                                „2a.
                                             
                                             
                                                Po vieną Islandijos ir Norvegijos nacionalinių centrinių bankų atstovą ir, Lichtenšteino atveju, vienas finansų ministerijos atstovas, ir po vieną kiekvienos iš šių ELPA valstybių narių nacionalinių kompetentingų priežiūros institucijų atstovų dalyvauja Patariamojo techninio komiteto posėdžiuose.
                                                Patariamojo techninio komiteto pirmininkas savo iniciatyva arba vieno ar daugiau Patariamojo techninio komiteto narių siūlymu gali taip pat pakviesti paskirtosios institucijos aukšto lygio atstovą, paskirtą pagal Reglamento (ES) Nr. 1092/2010 6 straipsnio 1 dalies b punktą ir (arba) aukšto lygio atstovą iš nacionalinės institucijos, kuriai pavesta įgyvendinti makroprudencinę politiką, kaip nurodyta to reglamento 6 straipsnio 2 dalies a punkte, dalyvauti Patariamojo techninio komiteto posėdžiuose, kai tinkama ir laikantis konfidencialumo reikalavimų.
                                                Patariamojo techninio komiteto pirmininkas savo iniciatyva arba vieno ar daugiau Patariamojo techninio komiteto narių siūlymu gali taip pat pakviesti trečiųjų šalių atitinkamų institucijų aukšto lygio atstovą pagal Reglamento (ES) Nr. 1092/2010 9 straipsnio 5 dalį dalyvauti Patariamojo techninio komiteto posėdžiuose, kai tinkama ir laikantis konfidencialumo reikalavimų.“;
                                             
                                          
                              
                                    b)
                                 
                                 
                                    5 dalis pakeičiama taip:
                                    
                                                „5.
                                             
                                             
                                                Patariamojo techninio komiteto nariai išrenka Patariamojo techninio komiteto pirmininko pavaduotoją. Rinkimai vykdomi slaptu balsavimu; laimi surinkęs paprastą balsavusiųjų balsų daugumą. Patariamojo techninio komiteto nariai ir ESRV narių institucijų aukšto lygio pareigūnai yra tinkami kandidatai. Patariamojo mokslinio komiteto atstovas negali būti išrinktas Patariamojo techninio komiteto pirmininko pavaduotoju. Patariamojo techninio komiteto pirmininko pavaduotojo kadencija yra treji metai; ji gali būti pratęsta.“;
                                             
                                          
                              
                                    c)
                                 
                                 
                                    7 dalis pakeičiama taip:
                                    
                                                „7.
                                             
                                             
                                                Likus ne mažiau kaip 10 kalendorinių dienų iki posėdžio, Patariamojo techninio komiteto pirmininkas pasiūlo pagal Reglamento (ES) Nr. 1092/2010 13 straipsnio 3 dalį parengtą darbotvarkę, kuri pateikiama Patariamajam techniniam komitetui tvirtinti. ESRV sekretoriatas padaro prieinamus darbotvarkės klausimų dokumentus visiems Patariamojo techninio komiteto nariams. Planuojant darbą ir rengiant Patariamojo techninio komiteto posėdžių darbotvarkes, atsižvelgiama į šiuos reikalavimus:
                                                
                                                            a)
                                                         
                                                         
                                                            trečiųjų šalių atitinkamų institucijų aukšto lygio atstovai pagal 13 straipsnio 2a dalį dalyvauti turėtų tik kai svarstomi Sąjungai svarbūs klausimai, išskyrus atvejus, kai svarstoma atskirų finansų įstaigų arba valstybių narių padėtis;
                                                         
                                                      
                                                            b)
                                                         
                                                         
                                                            ELPA valstybių narių atitinkamų institucijų atstovų gali būti prašoma nedalyvauti Patariamojo techninio komiteto posėdžiuose, arba tokių posėdžių dalyse, susijusiose su konkrečiais darbotvarkės klausimais, kai svarstoma atskirų Sąjungos finansų įstaigų arba valstybių narių padėtis.
                                                         
                                                      
                                          Gavęs išankstinę darbotvarkę, kiekvienas atstovas gali per tris ECB darbo dienas pateikti prašymą ESRV sekretoriatui, kad darbotvarkės klausimas būtų svarstomas nedalyvaujant tiems atstovams, kurie dalyvauja pagal 13 straipsnio 2a dalį, jeigu 7 dalies a ir (arba) b punktuose, kaip taikytina, įtvirtintų reikalavimų nesilaikoma. Prašymą pateikusio atstovo tapatybė neatskleidžiama.“;
                                 
                              
                  
                        d)
                     
                     
                        8 dalis pakeičiama taip:
                        
                                    „8.
                                 
                                 
                                    Patariamajam techniniam komitetui padeda ESRV sekretoriatas. ESRV sekretoriato vadovas parengia Patariamojo techninio komiteto posėdžių santrauką, kuri pateikiama pastaboms ir patvirtinimui ne vėliau kaip po dviejų savaičių po posėdžio arba, jei tai neįmanoma, iki kito posėdžio.“;
                                 
                              
                  
                        10.
                     
                     
                        14 straipsnio 1 dalis pakeičiama taip:
                        
                           „1.   Vadovaujantis Reglamento (ES) Nr. 1096/2010 3 straipsnio 2 dalimi, su Bendrąja valdyba konsultuojamasi dėl ECB atrinkto (-ų) kandidato (-ų) į ESRV sekretoriato vadovo postą. Vadovaudamasi atvira ir skaidria procedūra, Bendroji valdyba įvertina, ar atrinkti kandidatai į sekretoriato vadovo postą yra nešališki, turi savybių ir patirties, būtinų sekretoriatui vadovauti. Bendroji valdyba pakankamai išsamiai informuoja Europos Parlamentą ir Tarybą apie vertinimo ir konsultacijų procedūrą.“;
                        
                     
                  
                        11.
                     
                     
                        19 straipsnio 2 dalis pakeičiama taip:
                        
                           „2.   Visus ESRV įspėjimus ir rekomendacijas priima Bendroji valdyba ir juos pasirašo ESRV pirmininkas ar ESRV sekretoriato vadovas, kad būtų patvirtintas jų atitikimas Bendrosios valdybos sprendimui.“;
                        
                     
                  
                        12.
                     
                     
                        25 straipsnio 2 dalis pakeičiama taip:
                        
                           „2.   Bendroji valdyba, Valdymo komitetas, Patariamasis techninis komitetas ir Patariamasis mokslinis komitetas gali vykdyti viešus ir neviešus klausymus. Klausymuose išklausytini suinteresuotieji asmenys, kaip antai, rinkos dalyviai, vartotojų organizacijos ir akademiniai ekspertai atrenkami nediskriminaciniu būdu, siekiant tinkamai išnagrinėti konkrečias situacijas.“;
                        
                     
                  
                        13.
                     
                     
                        27 straipsnio 1 dalis pakeičiama taip:
                        
                           „1.   Visus ESRV teisės aktus priima Bendroji valdyba ir juos pasirašo ESRV pirmininkas ar ESRV sekretoriato vadovas, kad būtų patvirtintas jų atitikimas Bendrosios valdybos sprendimui.“;
                        
                     
                  
                        14.
                     
                     
                        28 straipsnio 2 dalis pakeičiama taip:
                        
                           „2.   Reglamento (ES) Nr. 1092/2010 8 straipsnio 4 dalyje ir 16 straipsnio 3 dalyje nurodytus susitarimus ir bet kokius kitus susitarimus su kitomis įstaigomis ar institucijomis dėl keitimosi informacija, taip pat ir konfidencialia, tvirtina Bendroji valdyba ir jos vardu pasirašo ESRV pirmininkas.“;
                        
                     
                  
         
            2 straipsnis
            Įsigaliojimas
            Šis sprendimas įsigalioja 2020 m. kovo 24 d.
         
         
            Priimta Frankfurte prie Maino 2020 m. kovo 20 d.
            
               Francesco MAZZAFERRO
               
                  ESRV sekretoriato vadovas
               
               
                  ESRV bendrosios valdybos vardu
               
            
         
         
            (1)  OL L 331, 2010 12 15, p. 1.
         
            (2)  OL L 331, 2010 12 15, p. 162.
         
            (3)  2019 m. gruodžio 18 d. Europos Parlamento ir Tarybos reglamentas (ES) 2019/2176, kuriuo iš dalies keičiamas Reglamentas (ES) Nr. 1092/2010 dėl Europos Sąjungos finansų sistemos makrolygio rizikos ribojimo priežiūros ir Europos sisteminės rizikos valdybos įsteigimo (OL L 334, 2019 12 27, p. 146).
         
            (4)  2011 m. sausio 20 d. Europos sisteminės rizikos valdybos sprendimas ESRV/2011/1, kuriuo patvirtinamos Europos sisteminės rizikos valdybos darbo tvarkos taisyklės (OL C 58, 2011 2 24, p. 4).
         
            (*1)  2013 m. birželio 26 d. Europos Parlamento ir Tarybos direktyva 2013/36/ES dėl galimybės verstis kredito įstaigų veikla ir dėl riziką ribojančios kredito įstaigų ir investicinių įmonių priežiūros, kuria iš dalies keičiama Direktyva 2002/87/EB ir panaikinamos direktyvos 2006/48/EB bei 2006/49/EB (OL L 176, 2013 6 27, p. 338).
         
            (*2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013 6 27, p. 1).